Արդեն ձևավորված բարի ավանդույթի համաձայն սեբաստացիները հայտնվելով Ջավախքում պարտադիր այցելում են վրաց-թուրքական սահմանին գտնվող Կարծախ գյուղ: Այստեղ է ծնվել և մեծացել մեծանուն բանաստեղծ-աշուղ Ջիվանին: Ջիվանու նոր և բարենորոգ տուն-թանգարանը առավել հետաքրքի և գրավիչ է դարձրել բնակավայրը և շատերին ձգում է դեպի Կարծախ: Կարծախին առանձնահատուկ հմայք է հաղորդում նաև հարակից հարթավայրում գտնվող Խոզափին լիճը, որը առավել հայտնի է Կարծախի լիճ անունով: